Διερεύνηση της ανθεκτικότητας του ζωχού (Sonchus oleraceus L.) στην αλατότητα
Creators: name: Γκοτζαμάνη, Άννα Σπυρίδωνος
Publisher: name: Aristotle University of Thessaloniki
Year: 2024
Subjects: Κλιματική αλλαγή
Αβιοτικές καταπονήσεις
Ορφανές καλλιέργειες
Climate change
Abiotic stresses
Orphan crops

description: Η αλατότητα των εδαφικών και των υδάτινων πόρων αναμένεται να αυξηθεί τα επόμενα χρόνια λόγω της κλιματικής κρίσης. Εξαιτίας της αρνητικής επίδρασης της αλατότητας στα καλλιεργούμενα φυτά, υπάρχει ανάγκη για εύρεση ανθεκτικών καλλιεργειών. Τα λαχανευόμενα είδη αποτελούν πολλά υποσχόμενες εναλλακτικές σε επίπεδο διατροφικής αξίας και ανθεκτικότητας σε καταπονήσεις. Έτσι, στο παρόν πείραμα διερευνήθηκε η επίδραση της αλατότητας σε φυτά ενός ελληνικού λαχανευόμενου είδους, του ζωχού. Η εγκατάσταση των φυτών πραγματοποιήθηκε σε φυτοδοχεία 2 L με υπόστρωμα περλίτη και η άρδευση διενεργούταν με θρεπτικό διάλυμα κάθε 2-3 ημέρες. Στα φυτά-μάρτυρες η ηλεκτρική αγωγιμότητα του αρδευτικού διαλύματος ήταν 2,6 mS/cm, ενώ στις μεταχειρίσεις S4, S6, S8 και S10 ήταν 6,2, 7,7, 9,8 και 11,4 mS/cm, αντίστοιχα, λόγω της προσθήκης NaCl. Η μέτρια αλατότητα (S4 και S6) είχε επίδραση σε δύο από τις οκτώ παραμέτρους αύξησης και ανάπτυξης που μετρήθηκαν στο υπέργειο μέρος (νωπό βάρος και ξηρή ουσία φύλλων), ενώ η υψηλή αλατότητα (S8 και S10) σε τρεις (νωπό βάρος και ξηρή ουσία φύλλων, και διάμετρος ροζέτας). Και στις δύο μεταχειρίσεις της υψηλής αλατότητας, η ανάπτυξη των ριζών μειώθηκε σημαντικά σε τέσσερεις από τις πέντε παραμέτρους που μετρήθηκαν (νωπό βάρος, μήκος, εμβαδόν και ξηρή ουσία ρίζας), ενώ οι μεταχειρίσεις της μέτριας αλατότητας επηρεάστηκαν σε μία παράμετρο η καθεμία (εμβαδόν και ξηρή ουσία ρίζας). Ως εκ τούτου, η μέτρια αλατότητα δεν είχε αξιοσημείωτη επίδραση στην αύξηση και ανάπτυξη του ζωχού, σε αντίθεση με την υψηλή. Ταυτόχρονα, η αλατότητα δεν επηρέασε την ποιότητα του ζωχού. Στα φύλλα, επηρεάστηκε η απορρόφηση του φωσφόρου, του καλίου και του νατρίου, αλλά όχι του αζώτου, ενώ στις ρίζες μεταβλήθηκε μόνο η απορρόφηση του νατρίου. Συνολικά, ο ζωχός θα μπορούσε να αποτελέσει εναλλακτική καλλιέργεια, κατάλληλη ιδίως σε περιοχές όπου η ποιότητα του αρδευτικού νερού είναι χαμηλή.
description: Soil and water salinity are expected to increase in the next years due to the climate crisis. The negative impact of salinity on cultivated plants creates the need of finding resistant crops. Wild vegetable species are considered highly promising alternatives due to their dietary value and resistance to stresses. Thus, in this experiment, the effect of salinity on a Greek wild vegetable, Sonchus, was investigated. The plants were placed in 2 L pots filled with perlite and the irrigation was conducted every 2-3 days with the use of a nutrient solution. The control plants were irrigated with this solution at an electrical conductivity (EC) of 2.6 mS/cm, while NaCl was added in treatments S4, S6, S8 and S10, resulting in EC values of 6.2, 7.7, 9.8 and 11.4 mS/cm, respectively. In the aerial part, medium salinity (S4 and S6) affected two out of eight growth and development parameters (leaf fresh weight and dry matter), while high salinity (S8 and S10) affected three (leaf fresh weight and dry matter, and rosette diameter). Both high salinity treatments resulted in root growth reduction in four parameters (root fresh weight, length, surface area, and dry matter), while in medium salinity this happened in one parameter for each treatment (root surface area and dry matter). Hence, medium salinity had no significant effect on the growth and development of Sonchus plants, contrary to high salinity. Additionally, salinity did not influence Sonchus quality. In leaves, the concentrations of phosphorus, potassium, sodium, but not nitrogen, were affected by salinity, while in roots only sodium accumulation was affected. To summarize, Sonchus could potentially be utilized as an alternative crop, particularly suitable for areas where the quality of the irrigation water is low.